Here is a page extracted from Wikipedia that may contain CSS, HTML, and a lot of unformatted text.

Title: Cubilar de Respomuso
Content: O cubilar de Respomuso ye un cubilar situau chunto a l'ibón de Respomuso, en a val de Tena, en o cul de Piedrafita, a 2.220 m de altaria.

Administrativament se troba situau adintro d'o termin municipal de Sallent de Galligo, en a comarca de l'Alto Galligo, en a provincia de Uesca, Aragón.

Ye un cubilar de montanya guardau tot l'anyo con 105 plazas en litera y litera corrida. Dispone d'augua corrient, duchas y lavabos, augua calient, servicio de tabierna y minchador, mantas, calefacción, chaminera, puesto ta cocinar, taquillas, guardaesquís, calcero de descanso y aula d'audiovisuals. Tamién ufre telefono y sistema de telecomunicacions ta soscorro.

Toponimia 
O toponimo Respomuso puet estar relacionau con o latín SPUMA, y significaría muit espumoso, presentando o prefixo re-.

Actividaz 
Ye un punto de partida ta muitos excursionistas, ta practicar o senderismo por o GR 11, sendero Ibons d'Arriel y Circo de Piedrafita, travesías o cubilar de Wallon y a o balneario de Pandicosa (GR 11), puyadas a o pico Moros, Frondiellas, Tebarray, punda de ra Faixa, Infiernos (punda Alta de Pondiellos, Garmo Blanco, punda de ra Nevera), Gavizo Cristals, Cambalés, Llena Cantal, así como itinerarios d'esquí de travesía, escaladas en alta montanya y en chelo.

Bibliografía 
VV.AA. Circo de Piedrafita y Refugio de Respomuso, Ed. PRAMES, 1995

Se veiga tamién 
 Cubilars d'o Pireneu aragonés

Referencias

Enlaces externos 

Respomuso
Sallent de Galligo